
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



În conformitate cu prevederile art.89 din Regulamentul Camerei Deputaţilor, vă înaintăm, alăturat, Raportul asupra proiectului de Lege pentru ratificarea Acordului de comerţ liber între Guvernul României şi Guvernul Statului Israel, semnat la Bucureşti la 30 ianuarie 2001.



La întocmirea raportului comisia a avut în vedere avizele transmise de:



- Comisia pentru politică externă;



- Consiliul Legislativ.



În raport de obiectul şi conţinutul său, proiectul de lege face parte din categoria legilor ordinare.



p.PREŞEDINTE,                                        SECRETAR,

                       Ioan Bivolaru                                          Aurelia Vasile          

RAPORT

asupra proiectului de Lege pentru ratificarea Acordului de comerţ liber între Guvernul României şi Guvernul Statului Israel, 

semnat la Bucureşti la 30 ianuarie 2000



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond cu proiectul de Lege pentru ratificarea Acordului de comerţ liber între Guvernul României şi Guvernul Statului Israel, semnat la Bucureşti la 30 ianuarie 2000, trimis cu adresa nr.261 din 2 mai 2001.
 

Proiectul de lege a fost adoptat de Senat în şedinţa din 23 aprilie 2001.



Obiectul de reglementare al proiectului de lege vizează instituirea unui regim de comerţ liber care să permită amplificarea schimburilor comerciale şi a cooperării economice bilaterale în beneficiul ambelor state, ca o premisă pentru crearea în viitor a unei zone de comerţ liber între România şi Israel.



Acordul de comerţ liber dintre România şi Israel are prevederi similare cu cele cuprinse în celelalte acorduri de acelaşi gen, încheiate de cele două ţări (ex.: acordurile de asociere la UE şi CEFTA).



Stabilirea listei produselor industriale sensibile la importul României din Statul Israel s-a făcut după consultarea factorilor interesaţi: agenţi economici români din sectorul industrial, asociaţiile profesionale, direcţiile industriale din fostul Minister al Industriei şi Comerţului.



Acordul cuprinde prevederi privind liberalizarea comerţului cu produse industriale, prin eliminarea treptată a taxelor vamale pe o perioadă de trei ani.



Prin forma sa actuală, Acordul răspunde cerinţelor pieţei concurenţiale şi crează un cadru juridic corespunzător pentru dezvoltarea relaţiilor dintre cele două ţări.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 9.05.2001 şi a hotărât cu unanimitate de voturi să supună plenului Camerei Deputaţilor spre dezbatere şi adoptare proiectul de lege în forma adoptată de Senat.



În raport de obiectul şi conţinutul său, proiectul de lege face parte din categoria legilor ordinare.


p.PREŞEDINTE,                                        SECRETAR,

                      Ioan Bivolaru                                            Aurelia Vasile
Expert,

Viorela Gondoş

